METODA+PĂLĂRIILOR+GÂNDITOARE+(“Thinking+hats”)

· Este o metodă interactivă, de stimulare a creativităţii participanţilor care se bazează pe interpretarea de roluri în funcţie de pălăria aleasă. · Sunt 6 pălării gânditoare, fiecare având câte o culoare: alb, roşu, galben, verde, albastru şi negru. · Membrii grupului îşi aleg pălăriile şi vor interpreta astfel rolul precis, aşa cum consideră mai bine. Culoarea pălăriei este cea care defineşte rolul! Oferă o privire obiectivă asupra informaţiilor. Este neutră şi obiectivă. Este concentrată pe fapte obiective şi imagini clare. Stimulează gândirea obiectivă. Gânditorul pălăriei albe este disciplinat şi direct. Albul (absenţa culorii) indică neutralitatea. Este perspectiva imaginaţiei şi sentimentelor. Oferă o perspectivă emoţională asupra evenimentelor. Roşu poate însemna şi supărarea sau furia. Descătuşează stările afective. Purtând pălăria roşie, gânditorul poate spune aşa: ”Aşa simt eu în legătură cu…”. Această pălărie legitimează emoţiile şi sentimentele ca parte integrantă a gândirii. Ea face posibilă vizualizarea, exprimarea lor. Cel ce priveşte din această perspectivă nu trebuie să-şi justifice feeling-urile şi nici să găsească explicaţii logice pentru acestea.
 * Pălăria albă **
 * Pălăria roşie **

Exprimă prudenţa, grija, avertismentul, judecata. Oferă o perspectivă tristă, sumbră asupra situaţiei în discuţie. Este perspectiva gândirii negative, pesimiste. Este pălăria avertisment, concentrată în special pe aprecierea negativă a lucrurilor. Gânditorul pălăriei negre punctează ceea ce este rău, incorect şi care sunt erorile. Explică ce nu se potriveşte şi de ce ceva nu merge; care sunt riscurile, pericolele, greşelile demersurilor propuse. Nu este o argumentare ci o încercare obiectivă de a evidenţia elementele negative. Se pot folosi formulări negative, de genul: “Dar dacă nu se potriveşte cu…” “Nu numai că nu merge, dar nici nu…” Culoarea galben simbolizează strălucire, optimism. Este gândirea optimistă, constructivă pe un fundament logic. Oferă o perspectivă pozitivă şi constructivă asupra situaţiei. Este simbolul gândirii pozitive şi constructive, al optimismului. Se concentrează asupra aprecierilor pozitive, aşa cum pentru pălăria neagră erau specifice cele negative. Exprimă speranţa ; are în vedere beneficiile, valoarea informaţiilor şi a faptelor date. Gânditorul pălăriei galbene luptă pentru a găsi suporturi logice şi practice pentru aceste beneficii şi valori. Oferă sugestii, propuneri concrete şi clare. Cere un efort de gândire mai mare. Exprimă ideile noi, stimulând gândirea creativă. Este simbolul producţiei de idei noi, inovatoare. Simbolizează gândirea creativă. Căutarea alternativelor este aspectul fundamental al gândirii sub pălăria verde. Este folosită pentru a ajunge la noi concepte şi noi percepţii, noi variante, noi posibilităţi. Gândirea laterală este specifică acestui tip de pălărie. Cere un efort de creaţie. Exprimă controlul procesului de gândire. Supraveghează şi dirijează bunul mers al activităţii. Este preocuparea de a controla şi de a organiza. Este pălăria responsabilă cu controlul demersurilor desfăşurate. E gândirea destinată să exploreze subiectul. Pălăria albastră este “dirijorul orchestrei” şi cere ajutorul celorlalte pălării. Gânditorul pălăriei albastre defineşte problema şi conduce întrebările, reconcentrează informaţiile pe parcursul activităţii şi formulează atât ideile principale cât şi concluziile la sfârşit. Monitorizează jocul şi are în vedere respectarea regulilor. Rezolvă conflictele şi insistă pe construirea demersului gândirii. Cum funcţionează această metodă în cazul rezolvării de probleme? · Pălăria albastră: defineşte problema. · Pălăria albă: oferă informaţiile şi materialele disponibile în legătură cu problema discutată. · Pălăria verde: vizează soluţiile posibile. · Pălăria galbenă: are în vedere posibilităţile reale de realizare a soluţiilor propuse. · Pălăria neagră: evidenţiază slăbiciunile fiecărei soluţii date propuse. · Pălăria albă: leagă soluţiile de informaţiile disponibile, răspunzând la întrebări de genul: “Au soluţiile propuse o bază informaţională?” · Pălăria roşie: stimulează participanţii să răspundă la întrebări de genul: “Ce simţiţi în legătură cu soluţiile propuse?” · Pălăria albastră: alege soluţia corectă şi trece mai departe. Cu sistemul pălăriilor gânditoare există ocazia de a fi negativist la un moment dat (sub pălăria neagră), iar în alt moment să renunţe la negativism, încercând o altă pălărie, verde, de exemplu:
 * Pălăria neagră **
 * Pălăria galbenă **
 * Pălăria verde **
 * Pălăria albastră **

Pălăria albă - gândeşte ca o foaie albă care este imparţială şi deţine informaţii. || Foloseşte întrebările: - Ce informaţii avem? - Ce informaţii lipsesc? - Ce informaţii am vrea să avem? - Cum putem obţine informaţiile dorite? || Pălăria roşie - exprimă emoţiile, temerile, intuiţiile, sentimentele; - nu se justifică; - aprinde simţămintele. || Foloseşte formulări de tipul: - Punându-mi pălăria roşie, uite cum privesc eu lucrurile… - Sentimentul meu e că… - Nu-mi place felul cum s-a procedat. - Intuiţia îmi spune că… || Pălăria neagră - judecă critic; - gândeşte logic, negativ; - atenţionează asupra a ceea ce nu poate fi făcut, a ceea ce e riscant sau periculos. || Foloseşte întrebările: - Care sunt erorile? - Ce ne împiedică? - La ce riscuri ne expunem? - Ne permite regulamentul? || Pălăria galbenă - gândeşte optimist, logic şi pozitiv; - explorează avantajele şi posibilităţile. || Foloseşte întrebările: - Care sunt obiectivele? - Pe ce se bazează aceste idei? - Care sunt avantajele? - Cum voi/ vom ajunge aproape de această viziune (perspectivă)? || Pălăria albastră - controlează procesul gândirii pentru ca aceasta să devină mai productivă şi organizează acţiunea; - supervizează, sistematizează concluziile, comentează, dirijează şi conduce către pasul următor. || Foloseşte întrebările: - Putem să rezumăm punctele de vedere expuse? - Care e următorul pas? - Care sunt ideile principale? - Să nu pierdem timpul şi să ne concentrăm asupra…, nu credeţi? ||

Avantajele metodei “Pălăriilor gânditoare” Fiecare pălărie gânditoare reprezintă un mod de gândire oferind o privire asupra informaţiilor, sentimentelor, judecăţilor, atitudinii pozitive, creativităţii, controlului.
 * stimulează creativitatea participanţilor, gândirea colectivă şi individuală;
 * dezvoltă capacităţile sociale ale participanţilor, de intercomunicare şi toleranţă reciprocă, de respect pentru opinia celuilalt;
 * încurajează şi exersează capacitatea de comunicare a gânditorilor;
 * dezvoltă competenţele inteligenţei lingvistice, inteligenţei logice şi inteligenţei interpersonale;
 * este o tehnică uşor de folosit, aplicabilă unei largi categorii de vârste;
 * poate fi folosită în diferite domenii de activitate şi discipline;
 * este o strategie metacognitivă ce încurajează indivizii să privească conceptele din diferite perspective;
 * determină şi activează comunicarea şi capacitatea de a lua decizii;
 * încurajează gândirea laterală, gândirea constructivă, complexă şi completă.